मारवाड़ी महिला संगठन का अनुष्ठान 5 जनवरी से
राष्ट्रीय अध्यक्ष का चुनाव होगा, संगठन के संविधान संशोधन पर होगा विमर्श
भास्कर संवाददाता | उज्जैन
अखिल भारतीय मारवाड़ी महिला संगठन का दो दिवसीय राष्ट्रीय अधिवेशन (अनुष्ठान) 5 और 6 जनवरी को माधव सेवा न्यास भक्त निवास महाकाल मंदिर के पास होगा। इसमें महिला संगठन के संविधान संशोधन पर विचार कर परिवर्तन किया जा सकता है। इसी के साथ महिला राष्ट्रीय अध्यक्ष का पदभार पटना की मीना गुप्ता को सौंपा जाएगा।
उज्जैन में पहली बार होने जा रहे 17वें राष्ट्रीय अधिवेशन पर प्रेस से चर्चा करते हुए सोमवार को राष्ट्रीय अध्यक्ष वीरबाला कासलीवाल ने बताया संगठन के संविधान के मुताबिक जमशेदपुर में 2014 में हुए राष्ट्रीय अधिवेशन में उन्हें अध्यक्ष का पदभार एवं पटना की मीना गुप्ता को 2016 से अगले दो वर्ष के लिए राष्ट्रीय अध्यक्ष के रूप में मनोनित किया था। वर्तमान अध्यक्ष के गृहनगर में अगले अध्यक्ष को पदभार सौंपा जाता है। इसीलिए शहर में मारवाड़ी महिला संगठन का राष्ट्रीय अधिवेशन पहली बार होने जा रहा है। राष्ट्रीय सचिव संतोष सोड़ानी ने बताया अनुष्ठान में नेपाल सहित देश के 15 राज्यों से 1500 महिलाएं शामिल होंगी। उद्घाटन सत्र में मुख्य अतिथि गोवा की राज्यपाल मृदुला सिंहा एवं विशेष अतिथि खामगांव की समाजसेवी चंद्राकांत मोहत्ता के साथ मंगला बांगड़, अंजू वाधवानी रहेंगी। समापन सत्र में मुख्य अतिथि सांसद डॉ. चिंतामणि मालवीय, दिल्ली के पूर्व विधायक रविकांत गर्ग पटना के कमल कुमार नेपानी, डॉ सत्येंद्र कौर सलूजा उपस्थित रहेंगे।
औद्योगिक मेला लगेगा : संयोजक इंदू सोमानी ने बताया नारी शक्ति को आर्थिक रूप से मजबूत करने के लिए कार्यक्रम स्थल पर राष्ट्रीय औद्योगिक मेला लगाया जाएगा। इसमें हस्तशिल्प, साड़ी, एवं महिला सौंदर्य प्रसाधन सहित फूड झोन एवं मनोरंजन के आयोजन होंगे। स्टॉल प्राइज 2 हजार रुपए होगा।
ये होगा दिवसीय अधिवेशन- पहले दिन- सुबह ध्वजारोहण, सभी प्रदेश के बैनर प्रजेंटेशन, खुला प्रश्न मंच, संगठन के संविधान में संशोधन के लिए सामूहिक विचार विमर्श, रात काे सांस्कृतिक कार्यक्रम।
दूसरे दिन- स्वास्थ्य परिचर्चा में डॉ सतींदर कौर सलूजा एवं डॉ विजय गर्ग का परामर्श, नई राष्ट्रीय अध्यक्ष को पदभार, 10 प्रकल्पों में श्रेष्ठ प्रदर्शन को सम्मान समारोह एवं समापन।
awa_Deva hin_Deva bho_Deva hin_Deva hin_Deva hin_Deva hin_Deva hin_Deva